Farg'ona shahar hokimining

2016 yil. 05 oktyabr kungi

№1212 qarori

O’zbekiston Respublikasi Bosh vazirining elektron qabulxonasiga kelib tushgan murojaatlarni ko’rib chiqish va ularni hal etish chora-tadbirlari to’g’risida

Aholi va tadbirkorlar muammolarining ychimi yuzasidan O’zbekiston Respublikasi Bosh vaziri nomiga murojaat etish imkoniyatlarini kengaytirish maqsadida O’zbekiston Respublikasi Bosh vazirining Internet tarmog’idagi elektron qabulxonasi tashkil etildi.

 Ushbu masalalar yuzasidan Vazirlar Mahkamasining 2016 yil
21 sentyabrdagi 08-08-17-sonli bayoniga asosan shahar hokimligida **“Bosh vazirning Internet tarmog’idagi** **elektron qabulxonasi”**ga kelib tushgan murojaatlarni ko’rib chiqilishini ta’minlash yuzasidan aniq chora-tadbirlar belgilandi.

2016 yil 29 sentyabr kuni O’zbekiston Respublikasi Prezidenti vazifasini bajaruvchi, Bosh vazir Sh.M.Mirziyoev raisligida selektor o’tkazilib,  hokimliklar, boshqarma va tashkilotlarda, shuningdek yangi tashkil etilgan O’zbekiston Respublikasi Bosh vazirining elektron qabulxonasiga kelib tushgan murojaatlarning ko’rib chiqilishi, ularda ko’tarilgan muammolarni hal etilishi borasida amalga oshirilgan ishlar tahliliy va tanqidiy muhokama etildi.

Barcha darajadagi rahbarlarga jismoniy va yuridik shaxslarning murojaatlarida ko’tarilgan muammolar ychimiga e’tiborni kuchaytirish orqali inson omiliga g’amxo’rlikni ta’minlash, O’zbekiston Respublikasining **“Jismoniy va yuridik shaxslarning murojaatlari to’g’risida”gi** Qonun ijrosini ta’minlashda rahbarlarning mas’uliyati va javobgarligini oshirish chora-tadbirlari yuzasidan kechiktirib bo’lmaydigan vazifalar belgilab berildi.

Ushbu qo’yilgan vazifalar hamda O’zbekiston Respublikasi Vazirlar Mahkamasida 2016 yil 29 sentyabr kuni “Jismoniy va yuridik shaxslarning murojaatlari to’g’risida”gi Qonun ijrosini ta’minlashda rahbarlarning mas’uliyati va javobgarligini oshirishga bag’ishlab o’tkazilgan selektor yig’ilishida belgilab berilgan topshiriqlar va viloyat hokimining 2016 yil 03 oktyabrdagi 290-sonli qarori ijrosini ta’minlash maqsadida,

**QAROR QILAMAN:**

1. 2016 yil 29 sentyabr kuni Vazirlar Mahkamasida o’tkazilgan selektorda O’zbekiston Respublikasi Prezidenti vazifasini bajaruvchi, Bosh vazir tomonidan qo’yilgan vazifalar hamda viloyat hokimining 2016 yil
03 oktyabrdagi 290-sonli qarori rahbarlik va ijro uchun qabul qilinsin.

2. **Ikki kun muddatda 1-ilovada keltirilgan shahardagi huquqni muhofaza qiluvchi organlar, boshqarma va bo’limlar** rahbarlari O’zbekiston Respublikasi Bosh vazirining Internet tarmog’idagi elektron qabulxonasiga kelib tushgan murojaatlarda ko’tarilgan muammolarni tezkorlik bilan ko’rib chiqilishini tashkil etish bo’yicha shahar ishchi guruh tarkibiga o’z vakillarini buyruq asosida biriktirilishini ta’minlab, shahar hokimligiga taqdim etsin.

3. Shahar hokimligida O’zbekiston Respublikasi Bosh vazirining Internet tarmog’idagi elektron qabulxonasiga tushgan jismoniy va yuridik shaxslarning murojaatlari bilan **ishlash tartibi 2-ilovaga** asosan tasdiqlansin.

4. O’zbekiston Respublikasining **“Jismoniy va yuridik shaxslarning murojaatlari to’g’risida”gi** Qonun ijrosini ta’minlashda hamda elektron qabulxonasiga tushgan jismoniy va yuridik shaxslarning murojaatlari bilan ishlash tizimini takomillashtirish, rahbarlar mas’uliyatini va javobgarligini oshirishga qaratilgan **chora-tadbirlar rejasi 3-ilovaga**muvofiq tasdiqlansin.

5. Shahar hokimligi Tashkiliy-nazorat guruhi (A.Xaydarov), shahar hokimligi devonxonasi (A.Rashidov)ga:

**uch kun muddatda** jismoniy va yuridik shaxslarning murojaatlari bilan ishlashning hududlar kesimida chuqur tahlil etish va kamchiliklarga yo’l qo’ygan mansabdor shaxslarga nisbatan intizomiy choralar belgilash yuzasidan taklif kiritish;

jismoniy va yuridik shaxslarning murojaatlari bilan ishlash tizimini takomillashtirishga qaratilgan chora-tadbirlar rejasini muhokama etish bo’yicha xalq deputatlari shahar Kengashi sessiyasini o’tkazish **jadvalini ishlab chiqish va**o’tkazilishini ta’minlash;

**o’n kun muddatda** shahar Kengashi sessiyasi yakuni bo’yicha qabul qilingan qaror nusxasini viloyat hokimligiga taqdim etish vazifasi topshirilsin.

6. Shahar hokimligi Tashkiliy-nazorat guruhi (A.Xaydarov), Hududlarni kompleks rivojlantirish bo’limi (A.Madraximov) shahar hokimligi xodimlaridan (M.Qodirxonov, M.Xojiboeva, A.Djo’raxodjaev, X.Maksumova) O’zbekiston Respublikasi Bosh vazirining Internet tarmog’idagi elektron qabulxonasiga tushgan murojaatlarni qabul qilish, ro’yxatga olish, joylarga ijro uchun yuborish va nazoratni ta’minlab, bajarilishini tashkil etish ishlariga mas’ul etib biriktirilsinlar.

7. Shahar hokimligi tashkiliy-nazorat guruhi (A.Xaydarov), Farg’ona shahar yo’lovchi Transport boshqarmasi (F.Axmedov) bilan birgalikda**uch kun muddatda** O’zbekiston Respublikasi Bosh vazirining Internet tarmog’idagi elektron qabulxonasiga murojaat qilgan jismoniy va yuridik shaxslar bilan uchrashish va ularning muammolarini joyida ko’rib chiqilishini tashkil etish yuzasidan shahar ishchi guruhiga shahardagi Davlat idoralari va jamoat tashkilotlarning avtotransport vositalarini safarbar qilish masalasini ko’rib chiqsinlar.

8**.**Shahar hokimligi devonxonasi (A.Rashidov, F.Abdurazakova) **bir kun muddatda** joylarda jismoniy va yuridik shaxslarning vakillarini sayyor qabullarini tashkil etish jadvalini ishlab chiqsin.

9**.** **Shahar hokimining o’rinbosarlari (A.Karimberdiev, U.Karimov, S.Alimova), shahardagi barcha bo’lim, korxona, tashkilot va  muassasa rahbarlariga** murojaatlar bilan ishlash masalalariga yangicha munosabat bilan yondoshish, takroriy murojaatlar yuzasidan alohida o’rganishlar tashkil etish, belgilangan jadval asosida jismoniy va yuridik shaxslar vakillarini qabul qilishni shaxsan tashkil etish, tushgan murojaatlarni qonuniy muddatlarda ko’rib chiqish, inson omiliga e’tiborni kuchaytirishga shaxsan mas’ulliklari ko’rsatib o’tilsin hamda O’zbekiston Respublikasi Bosh vazirining Internet tarmog’idagi elektron qabulxonasiga tushgan murojaatlarni ko’rib chiqish va ularda qo’yilgan muammolarni hal etilishi yuzasidan shaxsiy nazoratni  kuchaytirish vazifalari topshirilsin.

10**.  Shahar hokimligi AKT mutaxassisi (N.Nurmatov) taalluqli idoralar bilan birgalikda,**O’zbekiston Respublikasining “Jismoniy va yuridik shaxslarning murojaatlari to’g’risida”gi  Qonuniga muvofiq murojaatchilarni qabul qilish jadvallari va uni o’tkazish vaqti, joyi hamda qabulga oldindan ro’yxatga olish to’g’risidagi axborotlarni rasmiy veb-saytlarda muntazam ravishda e’lon qilish choralarini ko’rsin.

11**. Shahar hokimining o’rinbosari (U.Karimov), shahar Moliya bo’limi (Sh.Inoyatov), shahar hokimligi AKT mutaxassisi (N.Nurmatov) bilan birgalikda,**bir hafta muddatdatashkil etilgan rasmiy veb-saytlarni muntazam ishchi holatda bo’lishligini ta’minlash maqsadida byudjet tashkilotlarining yillik smeta sarf harajatlariga qo’shimcha mablag’lar ajratish bo’yicha aniq takliflar kiritsinlar.

12**.** “Ruxsor” teleradiokompaniyasi (N.Asqarov) va “Farg’ona tongi” gazetasi (R.Oripov) **har hafta yakuni** bilan shaharda O’zbekiston Respublikasi Bosh vazirining Internet tarmog’idagi elektron qabulxonasiga kelib tushgan murojaatlarda ko’tarilgan muammolarni hal etilishi bo’yicha shahar hokimligi, shahardagi bo’lim, korxona, tashkilot va muassasalar tomonidan olib borilayotgan ishlarni yoritib borilishini ta’minlash tavsiya etilsin.

13. Ushbu qarorning ijrosini nazorat qilish shahar hokimining o’rinbosari A.Karimberdiev, U.Karimov va S.Alimovalar zimmasiga yuklatilsin.

 **Shahar hokimi                                                        D.Raxmatov**

Shahar xokimining 2016 yil

05 oktyabr kungi  1212-sonli

 qaroriga 1- ilova

**O’zbekiston Respublikasi Bosh vazirinnig elektron qabulxonasiga tushgan jismoniy va yuridik shaxslarning murojaatlari ijrosini ta’minlash bilan shug’ullanuvchi ishchi gurux tarkibi**

|  |
| --- |
| **Guruh raisi** |
| **1** | Shahar prokurori | O.Xudayberdiev |
| **Guruh a’zolari** |
| **2** | Shahar Ichki ishlar boshqarmasi | R.Musaev |
| **3** | Jinoyat ishlari bo’yicha shahar sudi | M.Teshaboev |
| **4** | Fuqarolik ishlari bo’yicha Farg’ona tumanlararo sud | R.Qaxxorov |
| **5** | Viloyat Adliya boshqarmasi | Kelishuvga ko’ra |
| **6** | Shahar Davlat Soliq inspekstiyasi | D.Ismoilov |
| **7** | Markaziy bank bosh boshqarmasi | Kelishuvga ko’ra |
| **8** | Shahar Moliya bo’limi | Sh.Inoyatov |
| **9** | Arxitektura va qurilish boshqarmasi | A.Tojiev |
| **10** | Er resurslari va davlat kadastri bo’limi | G’.Abdullaev |
| **11** | Shahar “Ermulkkadastr” DK | X.Otajonov |
| **12** | Shahar “Mahalla” hayriya jamoat fondi | D.Xodjaeva |
| **13** | Byudjetdan tashqari pensiya jamg’armasi | B.Ibroximov |
| **14** | Bandlikka ko’maklashish markazi | Sh.Maxmudov |
| **15** | Xalq ta’limi muassasalari faoliyatini metodik ta’minlash va tashkil etish bo’limi | F.Saxibova |
| **16** | O’rta maxsus va kasb-hunar ta’limi hududiy boshqarmasi shaharga biriktirilgan vakillari | Sh.AbdurazakovaG’.ErnazarovB.Saydaxmedov |
| **17** | Tibbiyot birlashmasi | Sh.Xusanboev |
| **18** | “Vodiygazta’minot” UK shahar filiali | N.Akbarov |
| **19** | “Suvaqova” DUK shahar filiali | M.Tojiboev |
| **20** | Elektr tarmoqlari korxonasi | D.Djalilov |
| **21** | Kirguli Elektr tarmoqlari korxonasi | U.Shamsutdinov |
| **22** | Shahar hokimligi TNG rahbari | A.Xaydarov |
| **23** | Shahar hokimligi huquqshunosi | A.Turaxodjaev |
| **24** | Shahar hokimligi uy-bo’limi | M.Olimov |
| **25** | Viloyat Issiqlik manbai | A.Barziev |
| **26** | 92-sonli Farg’ona tumanlararo tibbiy ekspertiza mehnat komissiyasi | O.Mamatqulov |